text: কুন-স্পাংস-থুগ্স-র্জে-ব্র্ত্সোন-গ্রুস () (১২৪৩-১৩১৩) কালচক্র বিষয়ক একজন বিখ্যাত তিব্বতী বৌদ্ধ পন্ডিত ছিলেন।
  
  সংক্ষিপ্ত জীবনী
  কুন-স্পাংস-থুগ্স-র্জে-ব্র্ত্সোন-গ্রুস ১২৪৩ খ্রিষ্টাব্দে মধ্য তিব্বতের ম্দোগ () নামক স্থানে জন্মগ্রহণ করেন। র্ক্যাং-'দুর () বৌদ্ধবিহারের শিক্ষাকালীন তিনি কালচক্র তন্ত্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। এরপর ম্খা'-স্প্যোদ-ব্দে-ল্দান () নামক স্থানে অবস্থিত বিহারে তিনি কালচক্র  বিষয়ক গ্রন্থ রচনা করেন। স্ক্যিদ-ফুগ-ব্দে-ল্দান () নামক স্থানে অবস্থিত বিহারে তিনি মার্গফল সম্বন্ধীয় একটি গ্রন্থ রচনা করেন। ১২৯৪ খ্রিষ্টাব্দে তিনি জো-নাং বৌদ্ধবিহার প্রতিষ্ঠা করেন ও এই বিহারের প্রধান লামা হিসেবে অধিষ্ঠিত হন। তিনি তার শিষ্য ব্যাং-সেম্স-র্গ্যাল-বা-য়ে-শেসকে এই বিহারের পরবর্তী প্রধান লামা হিসেবে নির্বাচন করেন।
  
  তথ্যসূত্র
  
  বিষয়শ্রেণী:১২৪৩-এ জন্ম
  বিষয়শ্রেণী:১৩১৩-এ মৃত্যু
  বিষয়শ্রেণী:কালচক্র
  বিষয়শ্রেণী:জোনাং
title: কুন-স্পাংস-থুগ্স-র্জে-ব্র্ত্সোন-গ্রুস